२१वीं सदी के हिन्दी उपन्यासों में चित्रित हाशिए का समाज (किन्नर) - अनिता कुमारी (International Journal of Humanities, Social Science, Business Management & Commerce, 2024)
वर्तमान समय में बौद्धिक एवं जारूक लोगों की दृष्टि हाशियाकृत समुदायों पर पड़ी, जिसमें घुमंतू, दिव्यांग, वृद्ध, अल्पसंख्यक, दलित, बालमजदूर, आदिवासी, स्त्री इत्यादि के साथ-साथ किन्नर समुदाय भी उभरकर सामने आया। सम्पूर्ण सामाजिक ताना-बाना केवल दो वर्गों से गुँथा दिखाई देता है - स्त्री एवं पुरुष। लेकिन इनके साथ ही किन्नर वर्ग के अस्तित्व को भी नकारा नहीं जा सकता। यह वर्ग मानव समाज का अंग होते हुए भी समाज की मुख्यधारा से आज भी वंचित है। इसे अलग-अलग क्षेत्र में कई नामों से पुकारा जाता है, जैसे - किन्नर, वृहन्नला, हिजड़ा, छक्का, पावैया, खुसरों, जनखा, युनक, नपुसंक, थर्ड जेंडर, तृतीयलिंगी इत्यादि। एक ओर आजादी का अमृत महोत्सव मनाया जा रहा है, वहीं दूसरी ओर यह वर्ग आज भी पीड़ित एवं शोषित है।
Keywords: cc-by-4.0; हाशियाकृत; थर्डजेंडर; किन्नर; संवेदनशीलता; युनक; वंचित; नपुसंक